Eskom begin met beurtkragEskom het aangekondig dat hy Vrydagmiddag gaan begin om beurtkrag toe te pas. “Beurtkrag gaan tot vanaand 20:00 landswyd toegepas word,” het die kragvoorsiener in ŉ verklaring gesê. Eskom het verbruikers gevra om swembadpompe, warmwatertoestelle, lugverkoeling en onnodige ligte en toestelle af te skakel om te help om krag te spaar. Die beurtkragskedule is op Eskom se webwerf beskikbaar. Verbruikers kan ook Eskom se inbelsentrum skakel vir meer inligting. Dit is nog nie bekend of beurtkrag vir die res van die naweek beplan word nie. Eskom gaan later Vrydagmiddag nog ŉ persverklaring daaroor uitreik.